ΚΑΝΟΝΙΣΜΟΣ (ΕΟΚ) αριθ. 2338/79 ΤΗΣ ΕΠΙΤΡΟΠΗΣ της 24ης Οκτωβρίου 1979 περί της πέμπτης τροποποιήσεως του κανονισμού (ΕΟΚ) αριθ.2793/77 "περί των λεπτομερειών εφαρμογής ειδικής ενισχύσεως για το αποκορυφωμένο γάλα που προορίζεται για τη διατροφή ζώων πλην νεαρών μόσχων"

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 804/68 του Συμβουλίου της 27ης Ιουλίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΟΚ) αριθ. 1761/78(2), και ιδίως το άρθρο 10 παράγραφος 3,

Εκτιμώντας:

ότι ο κανονισμός (ΕΟΚ) αριθ. 2793/77 της Επιτροπής της 15ης Οκτωβρίου 1977(3), όπως τροποποιήθηκε τελευταία από τον κανονισμό (ΕΟΚ) αριθ. 1438/79(4), καθορίζει ιδίως το επίπεδο της ειδικής ενισχύσεως για το αποκορυφωμένο γάλα που προορίζεται για τη διατροφή ζώων πλην των νεαρών μόσχων- ότι αφού ληφθεί υπόψη η εξέλιξη της καταστάσεως της αγοράς, φαίνεται αναγκαίο να προσαρμοσθεί το ποσό της ενισχύσεως, καθώς και η μεγίστη τιμή πωλήσεως του αποκορυφωμένου γάλακτος που εφαρμόζεται από τους γαλακτοπώλες-

ότι δυνάμει του άρθρου 4 παράγραφος 2 του εν λόγω κανονισμού η μεγίστη ποσότητα αποκορυφωμένου γάλακτος που παραδίδεται σε μεικτές εκμεταλλεύσεις και δεν επωφελείται της ειδικής ενισχύσεως μπορεί αν προσδιορισθεί βάσει της ποσότητος γάλακτος που παραδίδεται στο γαλακτοκομείο από τον ενδιαφερόμενο εκτροφέα, όταν ο τελευταίος αυτός είναι υποχρεωμένος να εκτρέφει μόνο μόσχους των δικών του γαλακτοφόρων αγελάδων-

ότι είναι δίκαιο να επιτραπεί, παρ' όλα αυτά, σ' αυτούς του εκτροφείς ν' αντικαταστήσουν με μόσχο που αγοράζεται από αλλού ένα μόσχο μίας από τις δικές του αγελάδες, ο οποίος θα είχε χαθεί πριν από την ηλικία των τεσσάρων μηνών-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2793/77 τροποποιείται ως εξής:

1. Στο άρθρο 1 παράγραφος 2, το ποσό των "8,10 λογιστικών μονάδων ανά 100 χιλιόγραμμα" αντικαθίσταται από "7,80 λογιστικές μονάδες ανά 100 χιλιόγραμμα".

2. Στο άρθρο 3 παράγραφος 1 υπό γ) πρώτη περίπτωση, το ποσό των "1,33 λογιστικών μονάδων ανά 100 χιλιόγραμμα" αντικαθίσταται από "1,63 λογιστικές μονάδες ανά 100 χιλιόγραμμα".

3. Το κείμενο του άρθρου 4 παράγραφος 2 πρώτο εδάφιο πρώτη περίπτωση αντικαθίσταται με το ακόλουθο κείμενο:

"- να μην εκθρέψει άλλους νεαρούς μόσχους εκτός από αυτούς των δικών του γαλακτοφόρων αγελάδων- πάντως, τα Κράτη Μέλη δύνανται να δεχθούν, σύμφωνα με τις λεπτομέρειες που θα καθορίζουν, ότι σε περίπτωση προώρου θανάτου ενός τέτοιου μόσχου ο εκτροφέας τον αντικαθιστά με ένα μόσχο αντίστοιχης ηλικίας, ο οποίος αγοράζεται στο εξωτερικό."

Άρθρο 2

Ο παρών κανονισμός αρχίζει να ισχύει την 1η Νοεμβρίου 1979.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.

Έγινε στις Βρυξέλλες, στις 24 Οκτωβρίου 1979.

Για την Επιτροπή

Finn GUNDELACH

Αντιπρόεδρος

(1) ΕΕ αριθ. N 148 της 28.6.1968, σ. 13.(2) ΕΕ αριθ. N 204 της 28.7.1978, σ. 6.(3) ΕΕ αριθ. N 321 της 16.11.1977, σ. 30.(4) ΕΕ αριθ. N 175 της 12.7.1979, σ. 23.